DTAC วิ่งเกือบ 5% โบรกฯ แนะ “ซื้อ” เป้า 40 บ. รับปันผลปัง ยีลด์เกิน 9%
DTAC วิ่งเกือบ 5% โบรกฯ แนะ “ซื้อ” เป้า 40 บ. รับปันผลปัง ยีลด์เกิน 9% ล่าสุดอยู่ที่ 34 บาท บวก 1.50 บาท หรือ 4.62% มูลค่าซื้อขาย 288.82 ล้านบาท
DTAC วิ่งเกือบ 5% โบรกฯ แนะ “ซื้อ” เป้า 40 บ. รับปันผลปัง ยีลด์เกิน 9% ล่าสุดอยู่ที่ 34 บาท บวก 1.50 บาท หรือ 4.62% มูลค่าซื้อขาย 288.82 ล้านบาท
1 ก.พ. 2564

ผู้สื่อข่าวรายงานว่า ราคาหุ้น บริษัท โทเทิ่ล แอ็คเซ็ส คอมมูนิเคชั่น จำกัด (มหาชน) หรือ DTAC ล่าสุด ณ เวลา 11.05 น. อยู่ที่ 34 บาท บวก 1.50 บาท หรือ 4.62% สูงสุดที่ 34.25 บาท ต่ำสุดที่ 33.25 บาท ด้วยมูลค่าซื้อขาย 288.82 ล้านบาท

โดย บล.ฟินันเซีย ไซรัส ระบุในบทวิเคราะห์ แนะนำ “ซื้อ” หุ้น DTAC โดยประกาศกำไรปกติไตรมาส 4/63 ลดลง 37% เมื่อเทียบจากไตรมาสก่อน และลดลง 23% เมื่อเทียบจากปีก่อน ซึ่งใกล้เคียงคาด โดยมีรายการพิเศษรวม 750 ล้านบาท จากทั้งส่วนโครงข่ายและกรณี SMS คนละครึ่งล่ม ทำให้กำไรทั้งปี 63 หด 6% เมื่อเทียบจากปีก่อน
ขณะที่แนวโน้มปี 64 คาดยังหดตัวจาก Guidance ที่ลดลงทั้งรายได้และ EBITDA หดตัว รวมถึง Capex ที่เร่งขึ้น มีเพียงปันผลที่น่าสนใจ 2.99 บาท/หุ้น คิดเป็น Dividend Yield 9.4% โดยให้ราคาเป้าหมายที่ 40 บาท